Na temelju čl. 17. i 23. stavak 2 ) Statuta Federalnog zavoda za zapošljavanje Sarajevo, članka 7. Pravilnika o radu i Odluke ravnateljice Federalnog zavoda za zapošljavanje Sarajevo, broj: 04-45-6919/21 od 23.11.2021. godine, objavljuje se

**NATJEČAJ**

**za prijem u radni odnos na neodređeno vrijeme**

1. **Samostalni referent na projektu** u Jedinici za upravljanje projektima financiranim iz fondova EU i zajedničkih projekata s drugim organizacijama i institucijama - VŠS, VI stupanj stručne spreme, odnosno odnosno VSS prvog ciklusa (koji se vrednuje sa minimalno 180 ECTS) Bolonjskog sustava studiranja fakulteta društvenog, humanističkog ili tehničkog smjera **– 1 izvršitelj,**

**Opis poslova:**

Odgovoran je za blagovremeno, zakonito, pravilno i kvalitetno obavljanje poslova iz nadležnosti Odjeljenja; vodi administrativne poslove u Odjeljenju; vodi pojedinačne i zbirne evidencije o programima zapošljavanja i drugim aktivnostima Odjeljenja, redovito ažurira podatke; unosi i obrađuje podatke iz domene aktivnih politika zapošljavanja; provjerava podatke u matičnoj evidenciji Porezne uprave Federacije BiH, IDEEA i dr.; obavlja i druge poslove po nalogu rukovoditelja Odjeljenja i neposredno odgovara rukovoditelju Odjeljenja.

Opći uvjeti: Pored općih uvjeta utvrđenih Zakonom o radu („Službene novine FBiH“, broj: 22/16), kandidati trebaju ispunjavati i sljedeće posebne uvjete:

* da je državljanin Bosne i Hercegovine,
* da je punoljetan,
* da ima opću zdravstvenu sposobnost,
* da nije obuhvaćen člankom IX točka I Ustava Bosne i Hercegovine,
* da u posljednje tri godine od dana objavljivanja oglasa nije otpušten iz državne službe kao rezultat disciplinske mjere.

**Posebni uvjeti:**

* VŠS, VI stupanj stručne spreme, odnosno VSS prvog ciklusa (koji se vrednuje sa minimalno 180 ECTS) Bolonjskog sustava studiranja fakulteta društvenog, humanističkog ili tehničkog smjera;
* najmanje 1 (jedna) godina radnog iskustva na istim ili sličnim poslovima nakon sticanja VŠS, VI stupanj stručne spreme, odnosno VSS prvog ciklusa (koji se vrednuje sa minimalno 180 ECTS) Bolonjskog sustava studiranja fakulteta društvenog, humanističkog ili tehničkog smjera,
* poznavanje rada na računaru;
* poznavanje engleskog jezika.

**Potrebni dokumenti:**

Uz prijavu kandidati trebaju dostaviti sljedeće dokumente:

* životopis, adresu i kontakt telefon,
* izvod iz matične knjige rođenih,
* uvjerenje o državljanstvu (ne starije od 6 mjeseci),
* diplomu o završenom školovanju (nostrificirana diploma, ukoliko škola nije završen u BiH, ili je diploma stečena u nekoj drugoj državi nakon 06.04.1992. godine)
* dokaz o potrebnom radnom iskustvu nakon sticanja VŠS, VI stupanj stručne spreme, odnosno prvi ciklus (koji se vrednuje sa minimalno 180 ECTS) Bolonjskog sustava studiranja,
* dokaz o poznavanju rada na računaru,
* dokaz o poznavanju engleskog jezika,
* ovjerenu izjavu da se na kandidata ne primjenjuje članak IX točka I. Ustava Bosne i Hercegovine,
* ovjerenu izjavu da u posljednje tri godine od dana objavljivanja oglasa nije otpušten iz državne službe kao rezultat disciplinske mjere.

**Napomena:**

Svi dokumenti se prilažu u orginalu ili ovjerenoj kopiji (ovjerene kopije ne smiju biti starije od 6 mjeseci).

Kandidat koji bude izabran, dužan je dostaviti uvjerenje o zdravstvenoj sposobnosti za obavljanje poslova propisanih za radno mjesto za koje su konkurisali.

Pod poznavanjem ili znanjem engleskog jezika podrazumijevaju se jezičke kompetencije nivoa A2, B1 (ili više) jezičke kompetencije prema Zajedničkom evropskom referentnom okviru za jezike.

Ravnateljica Federalnog zavoda za zapošljavanje Sarajevo će rješenjem imenovati Komisiju za provođenje javnog oglasa/natječaja, koja će provesti ispit u skladu sa Uredbom o postupku prijema u radni odnos u javnom sektoru u Federaciji Bosne i Hercegovine („Službene novine FBiH“, broj: 13/19), Pravilnikom o radu i Poslovnikom o radu komisije za provođenje procedure javnog oglašavanja za prijem radnika.

Svi kandidati će blagovremeno pisanim putem biti obavješteni o rezultatima javnog natječaja.

Dostavljeni dokumenti se neće vraćati.

Nepotpune i neblagovremene prijave neće se uzimati u razmatranje.

**Rok i adresa za podnošenje prijava:**

Oglas ostaje otvoren 8 dana od dana objavljivanja.

Prijave sa traženim dokumentima treba dostaviti osobno ili preporučeno poštom s naznakom:

**„ Prijava na natječaj – ne otvarati“**, na adresu

**FEDERALNI ZAVOD ZA ZAPOŠLJAVANJE SARAJEVO**

**Ulica Đoke Mazalića broj 3, 71 000 Sarajevo**